《池阳道中一首》
宋代·王阮

日月狂风里，悠悠小艇还。
绕身衣带水，堆眼剑铓山。
岁月吾生老，烟尘客路艰。
一天霜气重，今夜碧芦湾。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。